32010D0153
L 063/21
SLUŽBENI LIST EUROPSKE UNIJE
ODLUKA KOMISIJE
od 11. ožujka 2010.
o produljenju valjanosti Odluke 2009/251/EZ o zahtijevanju od država članica da osiguraju da se proizvodi koji sadrže biocid dimetil fumarat ne stavljaju na tržište i da nisu dostupni na njemu
(priopćena pod brojem dokumenta C(2010) 1337)
(Tekst značajan za EGP)
(2010/153/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 13.,
budući da:
(1)
Odlukom Komisije 2009/251/EZ (2) zahtijeva se od država članica da osiguraju da se proizvodi koji sadrže biocid dimetil fumarat (DMF) ne stavljaju na tržište i da nisu dostupni na njemu.
(2)
Odluka 2009/251/EZ donesena je u skladu s odredbama članka 13. Direktive 2001/95/EZ kojom se ograničava valjanost Odluke na razdoblje do najviše jedne godine, ali se dopušta njezino produljenje na dodatna razdoblja koja ne smiju biti dulja od jedne godine.
(3)
S obzirom na dosadašnje iskustvo i nepostojanje stalne mjere koja se odnosi na proizvode široke potrošnje koji sadrže DMF, valjanost Odluke 2009/251/EZ treba produljiti za 12 mjeseci te je na odgovarajući način izmijeniti.
(4)
Mjere predviđene ovom Odlukom u skladu su s mišljenjem Odbora osnovanog Direktivom 2001/95/EZ,
DONIJELA JE OVU ODLUKU:
Članak 1.
Tekst članka 4. Odluke 2009/251/EZ zamjenjuje se sljedećim:
„Ova se Odluka primjenjuje do 15. ožujka 2011.”
Članak 2.
Države članice poduzimaju mjere potrebne za usklađivanje s ovom Odlukom najkasnije do 15. ožujka 2010. i te mjere objavljuju. One o tome odmah obavješćuju Komisiju.
Članak 3.
Ova je Odluka upućena državama članicama.
Sastavljeno u Bruxellesu 11. ožujka 2010.